stanford-oval/wikipedia huggingface dataset:
อเวคเคนนิงเรคอร์ดส
งานการกุศล

ในปีค.ศ. 2012 ได้มีการจัดทำการแสดงของการกุศลในอัลบั้ม "Sound of Light"  ในปีค.ศ. 2013 และ 2014 ได้มีการสนับสนุนองค์กรที่ช่วยเหลือผู้คนกับ Islamic Relief และ Human Appeal พร้อมกับองค์กรอื่นๆทั่วโลก
เว็บที่เชื่อมโยง

เว็บไซต์ทางการ
แม่แบบ:Discogs label
อ้นเมืองจีน

| อ้นเมืองจีน |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Spalacidae
สกุล:: Rhizomys
สปีชีส์:: R.  sinensis
ชื่อทวินาม
Rhizomys sinensis Gray, 1831

อ้นเมืองจีน หรือ อ้นจีน (อังกฤษ: Chinese bamboo rat; ชื่อวิทยาศาสตร์: Rhizomys sinensis) เป็นสัตว์ฟันแทะชนิดหนึ่ง จำพวกอ้น
นับเป็นอ้นที่มีขนาดใหญ่ที่สุด โดยมีความยาวได้ถึง 50 เซนติเมตร น้ำหนักได้ถึง 40 กิโลกรัม พบกระจายพันธุ์ในป่าไผ่ของมณฑลยูนานตอนล่าง เช่น สิบสองปันนา ในประเทศจีน และเขตที่ติดต่อกับพม่า และเวียดนาม
แหล่งข้อมูลอื่น

ข้อมูลที่เกี่ยวข้องกับ Rhizomys sinensis ที่วิกิสปีชีส์
อ้นเล็ก

| อ้นเล็ก ช่วงเวลาที่มีชีวิตอยู่: ปัจจุบัน |
| --- | --- |


สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Spalacidae
วงศ์ย่อย:: Rhizomyinae
เผ่า:: Rhizomyini
สกุล:: Cannomys Thomas, 1915
สปีชีส์:: C.  badius
ชื่อทวินาม
Cannomys badius (Hodgson, 1841)

ชื่อพ้อง
  Rhizomys castaneus Blyth, 1843  Rhizomys minor Gray, 1842  Cannomys pater Thomas, 1915  Cannomys minor lönnbergi Gyldenstolpe, 1917  Cannomys badius plumbescens Thomas, 1915 
อ้นเล็ก (อังกฤษ: Lesser bamboo rat; ชื่อวิทยาศาสตร์: Cannomys badius) เป็นสัตว์ฟันแทะในอยู่ในวงศ์ย่อย Rhizomyinae ในวงศ์ Spalacidae
จัดเป็นอ้นชนิดที่มีขนาดเล็กที่สุด และจัดเป็นสิ่งมีชีวิตเพียงชนิดเดียวเท่านั้น ที่อยู่ในสกุล Cannomys มีความแตกต่างไปจากอ้นที่อยู่ในสกุล Rhizomys คือ ฝ่าเท้าจะเรียบ และมีลายสีขาวบริเวณหน้าผากและหัวคล้ายหนูตะเภา ในขณะที่มีขนอ่อนนุ่มสีน้ำตาล โดยขนที่ท้องจะมีสีเข้มกว่าขนที่หลัง
มีความยาวตั้งแต่ปลายจมูกจรดหางประมาณ 15-30 เซนติเมตร หางมีขนาดสั้นยาวประมาณ 6-7 เซนติเมตร น้ำหนักตัวโดยเฉลี่ยประมาณ 0.5 กิโลกรัม มีจุดเด่นคือ ฟันแทะคู่หน้าที่ยาวอย่างเห็นได้ชัดเจน ใช้สำหรับขุดโพรงใต้ดินเพื่ออยู่อาศัยและใช้กัดแทะอาหาร ซึ่งได้แก่ ไม้ไผ่และหน่อไม้ รวมถึงผลไม้ประเภทต่าง ๆ ด้วยที่หล่นบนพื้นดิน บริเวณปากโพรงที่อ้นอยู่อาศัยจะมีกองดินปิดไว้ มักจะขุดโพรงในป่าบริเวณใกล้แหล่งน้ำหรือบริเวณที่เป็นป่าไผ่ ออกหากินในเวลากลางคืนและพลบค่ำ  ออกลูกครั้งละ 3-5 ตัว
พบกระจายพันธุ์ในอนุทวีปอินเดียตั้งแต่ เนปาล, บังกลาเทศ, รัฐอัสสัมในอินเดีย, ภูมิภาคอินโดจีน สำหรับในประเทศไทยพบกระจายพันธุ์อยู่เหนือบริเวณคอคอดกระ
แหล่งข้อมูลอื่น

ข้อมูลที่เกี่ยวข้องกับ Cannomys badius ที่วิกิสปีชีส์
อ็อดบ็อดส์

| อ็อดบ็อดส์ |
| --- | --- |
เป็นที่รู้จักกันในชื่อ: อ๊อดบอดส์ อลเวงเพื่อนรักหลากสี (เน็ตฟลิกซ์)
ประเภท: ตลก การเสียดสี
สร้างโดย: ริชาร์ด โธมัส
กำกับโดย: ไซมอน ไพค์ ไอแดน แมคเคเทียร์ คริสเตียน เชสเชียร์ ริชาร์ด โธมัส เอฮุด ลันทซ์แบร์ค โจเซ กุซแมน กิลัด บาห์ร รูธ ดักเกอร์ ซาแมนธา ซูยี่ ลี
ผู้กำกับศิลป์: ริชาร์ด โธมัส
เสียงของ: มาร์ลอน แดนซ์-ฮูย จิโอ ซู ผิง เจเรมี ลินน์ นาเดีย แรมลี
ผู้ประพันธ์ดนตรีแก่นเรื่อง: คริสติน เออร์น ไดรูด
ดนตรีแก่นเรื่องเปิด: "อ็อดบ็อดส์ธีม"
ผู้ประพันธ์เพลง: คริสติน เออร์น ไดรูด
ประเทศแหล่งกำเนิด:  สิงคโปร์
ภาษาต้นฉบับ: ไม่มี
จำนวนฤดูกาล: 3
จำนวนตอน: 180 + 6 พิเศษ
การผลิต
ผู้อำนวยการผลิต: ซาชิม ปรมานันต์ มิเชล สกอฟิลด์
ผู้อำนวยการสร้าง: จอห์น แม็กเคนน่า คาร์ลีน ถัน สตีเวน รีด
ความยาวตอน:   7 นาที  22 นาที (พิเศษ) 
บริษัทผู้ผลิต: วันแอนิเมชัน (มูนบัคเอนเตอร์เทนเมนต์) ฮอตดร็อพฟิลมส์
ออกอากาศ
เครือข่าย: ดิสนีย์แชนแนล (เอเชีย) ดิสนีย์เอ็กซ์ดี (สหรัฐ) ซีไอทีวี และบูมเมอแรง (สหราชอาณาจักร) เน็ตฟลิกซ์ (ฤดูกาลที่ 3) ยูทูบ (พิเศษ)
ออกอากาศ: 21 มกราคม พ.ศ. 2556 – ปัจจุบัน
อ็อดบ็อดส์ หรือ อ๊อดบอดส์ อลเวงเพื่อนรักหลากสี (อังกฤษ: Oddbods หรือ The Oddbods Show) เป็นการ์ตูนทีวีแอนิเมชันของประเทศสิงคโปร์ ออกอากาศทางช่องดิสนีย์แชนแนล สร้างโดย ริชาร์ด โธมัส ฉายตอนแรกเมื่อวันที่ 21 มกราคม พ.ศ. 2556
ตัวละคร

ฟิวส์ (อังกฤษ: Fuse, ให้เสียงโดย: มาร์ลอน แดนซ์-ฮูย) เป็นอ็อดบ็อดสีแดงและผู้นำของอ็อดบ็อดส์
สลิ๊ค (อังกฤษ: Slick, ให้เสียงโดย: จิโอ ซู ผิง) เป็นอ็อดบ็อดสีส้ม
บับเบิลส์ (อังกฤษ: Bubbles, ให้เสียงโดย: จิโอ ซู ผิง) เป็นอ็อดบ็อดสีเหลือง
ซี (อังกฤษ: Zee, ให้เสียงโดย: เจเรมี ลินน์) เป็นอ็อดบ็อดสีเขียว
โปโก (อังกฤษ: Pogo, ให้เสียงโดย: มาร์ลอน แดนซ์-ฮูย) เป็นอ็อดบ็อดสีน้ำเงิน
เจฟฟ์ (อังกฤษ: Jeff, ให้เสียงโดย: เจเรมี ลินน์) เป็นอ็อดบ็อดสีม่วง
นิวต์ (อังกฤษ: Newt, ให้เสียงโดย: นาเดีย แรมลี) เป็นอ็อดบ็อดสีชมพู
ลูลู (อังกฤษ: Lulu, ให้เสียงโดย: ลูซี กาปรี) เป็นอ็อดบ็อดสีไซอัน เธอเป็นอ็อดบ็อดตัวใหม่ เธอปรากฏตัวครั้งแรกในตอน "ลูลูส์ ฮีโร"
เพลงประกอบ

เพลงประกอบแต่งโดย คริสติน เออร์น ไดรูด
การตอบรับ

ในคอมมอน เซนส์ มีเดีย (Common Sense Media) ให้ 3 จาก 5 ดาว
แหล่งข้อมูลอื่น

เว็บไซต์ทางการ (ในภาษาอังกฤษ)
เว็บไซต์ทางการของวันแอนิเมชัน (ในภาษาอังกฤษ)
อ็อดบ็อดส์ ที่อินเทอร์เน็ตมูวีเดตาเบส
อ็อดบ็อดส์ ที่ฟิล์มอะฟินนีตี
อ็อดบ็อดส์ ที่เดอะทีวีดีบี
อ็อดบ็อดส์ ที่ยูทูบ
อ็อดบ็อดส์ ที่เน็ตฟลิกซ์
หมวดหมู่:รายการโทรทัศน์สิงคโปร์ที่เริ่มออกอากาศตั้งแต่ พ.ศ. 2557
อ็อบบลิเวียส

| อ็อบบลิเวียส (Oblivious) |
| --- | --- |
งานพัทยา มิวสิก เฟสติวัล 2007
ข้อมูลพื้นฐาน
ที่เกิด:  กรุงเทพ ประเทศไทย
แนวเพลง: อัลเทอร์เนทีฟเมทัล อัลเทอร์เนทีฟร็อก โพสต์ฮาร์ดคอร์ เฮฟวี่เมทัล
ช่วงปี: 2548 - 2552
ค่ายเพลง: มิวสิคบั๊กส์

สมาชิก: อาร์ต - รชต สุวะมินทร์ (ร้องนำ)   อุ้ย - วรานนท์ ลียะวัฒนกุล (กีตาร์)   ร็อก - ปศกร ตระกูลขำ (กีต้าร์)   บอย - ธนวัฒน์ ไตรยัญสุวรรณ (เบส)   เมย์ - ธนดล (ณัฐนนท์) ทองอ่อน (กลอง)
อ็อบบลิเวียส (อังกฤษ: Oblivious) คือสมาชิก 5 คนที่รวมตัวกันขึ้นเมื่อประมาณเดือนเมษายน  ปี พ.ศ. 2548 ที่เล่นแนวเพลง อัลเทอร์เนทีฟเมทัล โดย อาท (ร้องนำ)  อุ้ย (กีต้าร์) ร็อก (กีต้าร์) บอย (เบส)  
ซึ่งเคยเป็นเพื่อนสมัยเรียนไทยวิจิตรศิลปกันมาก่อน แต่ตอนนั้นต่างคนต่างมีวงของตัวเอง จังหวะนั้น อุ้ย ซึ่งเปิดห้องซ้อมดนตรี Home Music ต่างคนก็ต่างพาวงของตัวเองมาซ้อมที่ห้องซ้อมของอุ้ย และทุกครั้งที่เลิกซ้อม ก็มักจะลงมานั่งคุยกันเสมอ และก็ขึ้นไปซ้อมแจมกันอยู่บ่อยครั้ง จนมาวันหนึ่ง 
มานั่งคุยกันเล่นๆว่ารวมวงเล่นเพลง cover แต่ตอนนั้นขาดมือกลอง ร็อกได้ชวนเมย์ (มือกลอง) ซึ่งเรียนอยู่ที่มหาวิทยาลัยรังสิต (คณะวิทยาลัยดนตรี) ด้วยกัน ซึ่งเมย์ก็ตอบตกลง แล้วหลังจากนั้นก็เริ่มซ้อมกันอย่างจริงจัง 
ทั้ง Cover และแต่งเพลงไปด้วยพร้อมๆกัน ซึ่งระหว่างนั้น พวกเขาก็ตระเวนเล่นตามงาน Underground ต่างๆไปด้วย 
ในเร็ววันนี้ อัลบั้มแรกของพวกเขาที่ใช้ชื่อว่า "More Sugar Extra Tatto" ภายใต้สังกัดมิวสิก บักส์ กำลังจะคลอดออกมาให้เราได้ฟังและได้มันส์ แต่กว่าจะมาเป็นความดุดันอันสวยงามของพวกเขาอย่างทุกวันนี้ คงต้องบอกว่า ที่มาที่ไปกว่าจะมาเป็น อ็อบบลิเวียส ก็ถือว่าโชกโชนและโลดโผนไม่น้อย นั่นหมายความว่า อัลบั้มชุดนี้จะต้องมีอะไรน่าสนใจที่เราเองก็คงไม่อาจมองข้ามได้
จนมาวันหนึ่ง มีทีมงานของทาง Music Bugs ได้มาเจอพวกเราที่งาน Underground งานหนึ่ง จึงได้ชักชวนให้ลองส่ง Demo เข้าไปที่ Music Bugs ซึ่งทาง Music Bugs ก็ให้โอกาสพวกเราได้เข้ามาทำงานกัน หลังจากที่อัลบั้มที่ 2 ออกมาได้ไม่นาน วงก็ประกาศแยกทางกัน โดยที่ เมย์ มือกลองได้ไปเป็นมือกลองให้กับวงลาบานูน และ อาร์ต ได้ย้ายไปตั้งวงใหม่ชื่อ Last Fight for Finish
สมาชิก

รชต สุวะมินทร์ (อาร์ต) (ร้องนำ)
วรานนท์ ลียะวัฒนกุล (อุ้ย) (กีตาร์)
ปิศิกิริ ตระกูลขำ  (ร็อก) (กีตาร์)
ธนวัตน์ ไตรยัญสุวรรณ (บอย) (เบส)
ธนดล ทองอ่อน (เมย์) (กลอง)
ผลงานเพลง > More Sugar Extra Tattoo (พ.ศ. 2549)

Negative (OST. The Passion)
คนที่อยากฟัง
อันตราย
รับไม่ได้
ภัยธรรมชาติ
หัวรุนแรง
รูปภาพ
ปลอกคอ
พูดจริงง่ายกว่า
ทิศตะวันออก
บันทึกหน้าต่อไป
ผลงานเพลง > One Year Later (พ.ศ. 2551)

Continue
ระยะสายตา
สมน้ำหน้า
หายใจด้วยตัวเอง
เหนือความคาดหมาย
ภาพสะท้อน
บุคคลตัวอย่าง
เสียชีพอย่าเสียสัตย์
สัญชาตญาณการเอาตัวรอด
บทลงโทษ
แหล่งข้อมูลอื่น

วงอ็อบบลิเวียส[ลิงก์เสีย]
เว็บไซด์วงอ็อบบลิเวียส เก็บถาวร 2008-02-21 ที่ เวย์แบ็กแมชชีน
เขตชำระเงิน

ประตูกั้นเขตชำระเงินในสถานี Blok M MRT station ของระบบ เอ็มเอร์เต จาการ์ตา
ในการเดินทางระบบราง เขตชำระเงิน(อังกฤษ: paid area) คือเขต "ภายใน" ของสถานีรถไฟ ในการเข้าถึงเขตชำระเงินนี้จะต้องมีตั๋วหรือบัตรผ่านเพื่อผ่านประตู จุดประสงค์หลักของการมีเขตชำระเงินคือเพื่อแยกชานชาลาออกจากทางออกสถานี เพื่อให้แน่ใจว่าผู้โดยสารจะต้องจ่ายค่าโดยสารก่อน/หลังการโดยสาร ในบางสถานที่จะใช้คำอื่นแทนศัพท์ paid area เช่น สถานีรถไฟในสหราชอาณาจักรใช้ศัพท์ compulsory ticket areas
เขตชำระเงินมีลักษณะคล้ายกับ "เขตการบิน" (airside) ในท่าอากาศยาน เพียงแต่ในเขตชำระเงินจำเป็นต้องใช้เพียงบัตรโดยสารเท่านั้น ยกเว้นในการเดินทางระบบรางระหว่างประเทศ ที่ต้องผ่านการตรวจหนังสือเดินทางก่อนเข้าสู่เขตดังกล่าว ทั้งนี้ ในระบบขนส่งมวลชนเร็วบางแห่ง มีข้อห้ามมิให้ผู้โดยสารรับประทานอาหารและเครื่องดื่มในเขตชำระเงินของทุกสถานี
อ่านแล้วคลั่ง

| อ่านแล้วคลั่ง |
| --- | --- |
ใบปิดภาพยนตร์
กำกับ: ร็อบ ไรเนอร์
บทภาพยนตร์: วิลเลียม โกลด์แมน
สร้างจาก: คลั่ง ขัง ฆ่า โดย สตีเวน คิง
อำนวยการสร้าง:   สตีฟ นิโคเลดส์  ร็อบ ไรเนอร์  แอนดรูว์ ไชน์แมน  เจฟฟรีย์ สท็อต 
นักแสดงนำ:   เจมส์ คาน  เคที เบตส์ 
กำกับภาพ: แบร์รี ซอนเนนเฟลด์
ตัดต่อ: รอเบิร์ต ลีห์ตัน
ดนตรีประกอบ: มาร์ก ไชแมน
บริษัทผู้สร้าง:   แคสเซิลร็อกเอ็นเตอร์เทนเมนต์  เนลสันเอ็นเตอร์เทนเมนต์  
ผู้จัดจำหน่าย: โคลัมเบียพิกเจอส์
วันฉาย:   30 พฤศจิกายน ค.ศ. 1990 (1990-11-30) 
ความยาว: 107 นาที
ประเทศ: สหรัฐ
ภาษา: อังกฤษ
ทุนสร้าง: 20 ล้านดอลลาร์สหรัฐ
ทำเงิน: 61.3 ล้านดอลลาร์สหรัฐ
อ่านแล้วคลั่ง (อังกฤษ: Misery) เป็นภาพยนตร์แนวสยองขวัญที่กำกับโดยร็อบ ไรเนอร์ เขียนบทโดยวิลเลียม โกลด์แมน โดยดัดแปลงจากนิยายเรื่อง คลั่ง ขัง ฆ่า ของสตีเวน คิง ซึ่งตีพิมพ์ในปี ค.ศ. 1987 นำแสดงโดยเจมส์ คาน และเคที เบตส์ ภาพยนตร์ออกฉายในสหรัฐ วันที่ 30 พฤศจิกายน ค.ศ. 1990
นักแสดง

เจมส์ คาน รับบท พอล เชลดอน
เคที เบตส์ รับบท แอนนี่ วิลค์
รางวัล

รางวัลต่อไปนี้เป็นรางวัลประจำปี ค.ศ. 1991
รางวัลออสการ์ สาขานักแสดงนำหญิงยอดเยี่ยม
รางวัลลูกโลกทองคำ สาขานักแสดงหญิงในภาพยนตร์ดรามายอดเยี่ยม
รางวัลสมาคมนักวิจารณ์ภาพยนตร์ชิคาโก สาขานักแสดงหญิงยอดเยี่ยม
รางวัลสมาคมนักวิจารณ์ภาพยนตร์ดัลลัส-ฟอร์ทเวิร์ธ สาขานักแสดงหญิงยอดเยี่ยม
แหล่งข้อมูลอื่น

อ่านแล้วคลั่ง ที่อินเทอร์เน็ตมูวีเดตาเบส
อ่านแล้วคลั่ง ที่บ็อกซ์ออฟฟิศโมโจ
อ่านแล้วคลั่ง ที่รอตเทนโทเมโทส์
อ่านแล้วคลั่ง ในเมทาคริติก
อ่านแล้วคลั่ง ที่สยามโซน
เขตการค้าเสรีทวีปแอฟริกา

| --- | --- |
สถานภาพ ณ 7 กรกฎาคม 2562   ภาคีให้สัตยาบันแล้ว  ลงนามเดือนมีนาคม 2561 ยังไม่ให้สัตยาบัน  ลงนามกรกฎาคม 2561 ยังไม่ให้สัตยาบัน
ประเภท: เขตการค้าเสรี
วันลงนาม: 21 มีนาคม 2561
ที่ลงนาม: กรุงคิกาลี ประเทศรวันดา
วันมีผล: 30 พฤษภาคม 2562
เงื่อนไข: 22 รัฐให้สัตยาบัน
ผู้ลงนามแรกเริ่ม:  44 รัฐ Algeria  Angola  Benin  Burkina Faso  Cabo Verde  Cameroon  Central African Republic  Chad  Comoros  Côte d'Ivoire  Democratic Republic of Congo  Djibouti  Egypt  Equatorial Guinea  Ethiopia  Gabon  The Gambia  Ghana  Guinea  Kenya  Liberia  Libya  Madagascar  Malawi  Mali  Mauritania  Mauritius  Morocco  Mozambique  Niger  Republic of Congo  Rwanda  Sahrawi Arab Democratic Republic  São Tomé and Príncipe  Senegal  Seychelles  Somalia  South Sudan  Sudan  Swaziland  Togo  Tunisia  Uganda  Zimbabwe  
ผู้ลงนาม:  เพิ่มเติมอีก 10 รัฐ Benin  Botswana  Burundi  Guinea-Bissau  Lesotho  Namibia  Nigeria  Sierra Leone  South Africa  Zambia  
ภาคี:  34 รัฐ  Burkina Faso  Chad  Djibouti  Egypt  Equatorial Guinea  Eswatini  Ethiopia  Gabon  Gambia  Ghana (10 May 2018)  Guinea  Ivory Coast  Kenya (10 May 2018)  Mali  Mauritania  Namibia  Niger  Republic of the Congo  Rwanda  Sahrawi Arab Democratic Republic  São Tomé and Príncipe  Senegal  Sierra Leone  South Africa  Togo (6 December 2018)  Uganda (29 November 2018)  Zimbabwe  
ผู้เก็บรักษา: คณะกรรมการสหภาพแอฟริกา
ภาษา: อังกฤษ ฝรั่งเศส โปรตุเกส อาหรับ สเปน และสวาฮีลี
เขตการค้าเสรีทวีปแอฟริกา (อังกฤษ: African Continental Free Trade Agreement, ย่อ: AfCFTA) คือ ความตกลงการค้าซึ่งมีผลใช้บังคับระหว่างรัฐสมาชิกสหภาพแอฟริกา 27 ประเทศ ก่อตั้งโดย ความตกลงการค้าเสรีทวีปแอฟริกา ที่ลงนามในกรุงคิกาลี ประเทศรวันดา เมื่อวันที่ 21 มีนาคม 2561 จนถึงเดือนกรกฎาคม 2562 มีรัฐ 54 รัฐลงนามความตกลงฯ กำหนดให้ 22 ประเทศให้สัตยาบันก่อนความตกลงฯ มีผลใช้บังคับและเขตการค้าเสรีทวีปแอฟริกามีผล ความตกลงฯ ยังจะใช้เป็นองค์การรวมซึ่งจะมีการเพิ่มพิธีสารและภาคผนวก
การเจรจาดำเนินต่อในปี 2561 ด้วยระยะที่ 2 รวมทั้งนโยบายการแข่งขัน การลงทุนและสิทธิทรัพย์สินทางปัญญา จะมีการเสนอร่างต่อสมัชชาสหภาพแอฟริกาในเดือนมกราคม 2563
ประเทศเคนยาและกานาเป็นประเทศแรก ๆ ที่เก็บเอกสารให้สัตยาบันในวันที่ 10 พฤษภาคม 2561 หลังให้สัตยาบันผ่านรัฐสภาของประเทศนั้น ๆ แล้ว ด้วยการให้สัตยาบันของเซียร์ราลีโอนและสาธารณรัฐซาราวีในวันที่ 29 เมษายน 2562 ก็ถึงขีดเริ่มแบ่งรัฐให้สัตยาบัน 22 รัฐสำหรับให้มีเขตการค้าเสรีอย่างเป็นทางการแล้ว ผลจึงทำให้ความตกลงฯ มีผลใช้บังคับในวันที่ 30 พฤษภาคม 2562 ปัญหาที่สำคัญอย่างความตกลงสัมปทานการค้าและกฎประเทศที่มายังอยู่ระหว่างการเจรจา วันที่ 7 กรกฎาคม 2562 ในการประชุมสูงสุดในประเทศไนเจอร์ ความตกลงฯ เข้าสู่ระยะปฏิบัติการ
อเวนเจอร์ส: มหาสงครามล้างจักรวาล

| อเวนเจอร์ส: มหาสงครามล้างจักรวาล |
| --- | --- |
ใบปิดภาพยนตร์ภาษาไทย
กำกับ: แอนโทนี รุสโซโจ รุสโซ
บทภาพยนตร์: คริสโตเฟอร์ มาร์คัสสตีเฟน แม็กฟีลีย์
สร้างจาก: อเวนเจอร์ส โดย สแตน ลี แจ็ก เคอร์บี
อำนวยการสร้าง: เควิน ไฟกี
นักแสดงนำ:   รอเบิร์ต ดาวนีย์ จูเนียร์  คริส เฮมส์เวิร์ท  มาร์ก รัฟฟาโล  คริส อีแวนส์  สการ์เลตต์ โจแฮนส์สัน  เบเนดิกต์ คัมเบอร์แบตช์  ดอน ชีเดิล  ทอม ฮอลแลนด์  แชดวิก โบสแมน  พอล เบ็ตตานีย์  อลิซาเบธ โอลเซน  แอนโทนี แมกกี  เซบาสเตียน สแตน  ดาไน กูริรา  ลิทีเชีย ไรต์  เดฟ บอทิสตา  โซอี ซาลแดนา  จอช โบรลิน  คริส แพร็ตต์ 
กำกับภาพ: เทร็นต์ โอปาล็อก
ตัดต่อ:   เจฟฟรีย์ ฟอร์ด  แมททิว ชมิดต์ 
ดนตรีประกอบ: อลัน ซิลเวสทรี
บริษัทผู้สร้าง: มาร์เวลสตูดิโอส์ 
ผู้จัดจำหน่าย: วอลต์ดิสนีย์สตูดิโอส์โมชันพิกเชอส์
วันฉาย:   23 เมษายน ค.ศ. 2018 (2018-04-23) (Dolby Theatre)    25 เมษายน ค.ศ. 2018 (2018-04-25) (ไทย)    27 เมษายน ค.ศ. 2018 (2018-04-27) (สหรัฐ) 
ความยาว: 149 นาที
ประเทศ: สหรัฐ
ภาษา: อังกฤษ
ทุนสร้าง: 325–400 ล้านดอลลาร์สหรัฐ
ทำเงิน: 2.052 ล้านดอลลาร์สหรัฐ
ก่อนหน้านี้: อเวนเจอร์ส: มหาศึกอัลตรอนถล่มโลก (2015)
ต่อจากนี้: อเวนเจอร์ส: เผด็จศึก (2019)
อเวนเจอร์ส: มหาสงครามล้างจักรวาล (อังกฤษ: Avengers: Infinity War) เป็นภาพยนตร์อเมริกันแนวซูเปอร์ฮีโร ที่ออกฉายในปี ค.ศ. 2018 สร้างจาก อเวนเจอร์ส ซึ่งเป็นทีมซูเปอร์ฮีโรของมาร์เวลคอมิกส์ อำนวยการสร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นภาคต่อของ ดิ อเวนเจอร์ส (2012) และ อเวนเจอร์ส: มหาศึกอัลตรอนถล่มโลก (2015) และเป็นภาพยนตร์ลำดับที่สิบเก้าในจักรวาลภาพยนตร์มาร์เวล (MCU) กำกับโดย แอนโทนี และ โจ รุสโซ เขียนบทโดย คริสโตเฟอร์ มาร์คัส และ สตีเฟน แม็กฟีลีย์ นักแสดงหลักประกอบด้วย รอเบิร์ต ดาวนีย์ จูเนียร์, คริส เฮมส์เวิร์ท, มาร์ก รัฟฟาโล, คริส อีแวนส์, สการ์เลตต์ โจแฮนส์สัน, เบเนดิกต์ คัมเบอร์แบตช์, ดอน ชีเดิล, ทอม ฮอลแลนด์, แชดวิก โบสแมน, พอล เบ็ตตานีย์, อลิซาเบธ โอลเซน, แอนโทนี แมกกี, เซบาสเตียน สแตน, ดาไน กูริรา, ลิทีเชีย ไรต์, เดฟ บอทิสตา, โซอี ซาลแดนา, จอช โบรลิน และคริส แพร็ตต์ ในภาพยนตร์เรื่องนี้เหล่า อเวนเจอร์ส ต้องผนึกกำลังกับทีม การ์เดียนส์ออฟเดอะกาแล็กซี เพื่อเผชิญหน้ากับ ธานอส ผู้พยายามรวบรวม มณีอินฟินีตี (Infinity Stones) ที่ทรงพลังทั้งหกเพื่อล้างบางสิ่งมีชีวิตครึ่งจักรวาล
อเวนเจอร์ส: มหาสงครามล้างจักรวาล ออกฉายในสหรัฐ วันที่ 25 เมษายน 2018 ในระบบไอแมกซ์และ 3 มิติ ปัจจุบันเป็นภาพยนตร์ที่ทำเงินสูงสุดเป็นอันดับที่ 4 ด้วยรายได้กว่า 2 พันล้านดอลลาร์สหรัฐ ภาคต่อ อเวนเจอร์ส: เผด็จศึก เข้าฉายในสหรัฐเมื่อวันที่ 26 เเมษายน 2019
นักแสดง > นักแสดงสมทบ

ไอดริส เอลบา รับบท ไฮล์มดัล
ปีเตอร์ ดิงค์เลจ รับบท อีทริ
วินสตัน ดยุกต์ รับบท เอ็ม'บากู
ซามูเอล แอล. แจ็กสัน รับบท นิค ฟิวรี่ ปรากฏตัวฉากท้ายเครดิต
โคบี้ สมัลเดอร์ส รับบท มาเรีย ฮิลล์ ปรากฏตัวฉากท้ายเครดิต
วิลเลียม เฮิร์ต รับบท แทดดีอุส "ทันเดอร์โบลต์" รอสส์ ผู้ที่พยายามจับกุมอเวนเจอร์สที่ไม่ลงนามข้อตกลง
เจคอบ บาตาลอน รับบท เน็ด ลีดส์ เพื่อนสนิทของปีเตอร์
ไมเคิล เจมส์ ชอว์ รับบท คอร์วัสเกลฟ ลูกสมุนธานอส
แคร์รี่ย์ คูน รับบท พร็อกซิมามิดไนท์ ลูกสมุนธานอส
ทอม วาห์น-ลอว์เลอร์ รับบท อีโบนีมอว์ ลูกสมุนธานอส
เทอร์รี โนทารี รับบท คัลล์ออบซิเดียน ลูกสมุนธานอส
สแตน ลี รับบท คนขับรถบัส (รับเชิญ)
แหล่งข้อมูลอื่น

เว็บไซต์ทางการ
อเวนเจอร์ส: มหาสงครามล้างจักรวาล ที่อินเทอร์เน็ตมูวีเดตาเบส
อเวนเจอร์ส: มหาสงครามล้างจักรวาล ที่บ็อกซ์ออฟฟิศโมโจ
อเวนเจอร์ส: มหาสงครามล้างจักรวาล ที่รอตเทนโทเมโทส์
อเวนเจอร์ส: มหาสงครามล้างจักรวาล ที่เมทาคริติก
อ้น (สกุล)

| อ้น |
| --- | --- |

อ้นไม่ทราบชนิด (Rhizomys sp.) ที่นาคาแลนด์ ประเทศอินเดีย

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Rodentia
วงศ์:: Spalacidae
วงศ์ย่อย:: Rhizomyinae
เผ่า:: Rhizomyini
สกุล:: Rhizomys Gray, 1831

ชนิด
 Rhizomys pruinosus   Rhizomys sinensis   Rhizomys sumatrensis
อ้น (อังกฤษ: Bamboo rat, Root rat) เป็นสกุลของสัตว์เลี้ยงลูกด้วยนมจำพวกสัตว์ฟันแทะในสกุล Rhizomys ในวงศ์ Spalacidae (หรือ Rhizomyidae) มีรูปร่างโดยรวม คือ มีรูปร่างอ้วนป้อมคล้ายหนูตะเภา ใบหูเล็ก ดวงตาเล็ก ขนตามลำตัวสีน้ำตาล มีฟันแทะที่แข็งแรง แลเห็นได้ชัดเจน มีขาและหางสั้นไม่มีขน แพร่กระจายพันธุ์อยู่ในทวีปเอเชียตั้งแต่อินเดีย, จีนตอนใต้ จนถึงเอเชียตะวันออกเฉียงใต้ ทำรังโดยการขุดรูอยู่ใต้ดินหรือในโพรงไม้ แบ่งออกเป็นห้องได้หลายห้อง กินพืชหลายชนิดเป็นอาหาร
มีขนาดใหญ่สุดได้ถึง 60 เซนติเมตร น้ำหนักมากกว่า 8 กิโลกรัม
การจำแนก

แบ่งออกได้เป็น 3 ชนิด
อ้นกลาง (R. pruinosus)
อ้นเมืองจีน (R. sinensis)
อ้นใหญ่  (R. sumatrensis)
โดยอ้นกลาง และอ้นใหญ่ เป็นชนิดที่พบได้ในประเทศไทย ในประเทศไทยจัดเป็นสัตว์ป่าคุ้มครองประเภทที่ 1 ในบางพื้นที่นิยมนำเนื้อมารับประทานเพราะเชื่อว่าเป็นยาบำรุง
แหล่งข้อมูลอื่น

ข้อมูลที่เกี่ยวข้องกับ Rhizomys ที่วิกิสปีชีส์
อโศกมหาราช (ละครโทรทัศน์ พ.ศ. 2558)

| อโศกมหาราช |
| --- | --- |

ประเภท: Historical drama
สร้างโดย: Ashok Banker
เขียนโดย: Ashok Banker
กำกับโดย: Prasad Gavandi
ผู้กำกับศิลป์: Jitendra Srivastava, Nafees Khan
แสดงนำ: See Cast section
ประเทศแหล่งกำเนิด: India
ภาษาต้นฉบับ: Hindi
จำนวนฤดูกาล: 1
จำนวนตอน: 442
การผลิต
ผู้อำนวยการสร้าง: Abhimanyu Raj Singh   Rupali Singh
สถานที่ถ่ายทำ: Karjat, Raigad district, Maharashtra, India
ผู้กำกับภาพ: Deepak Pandey
ความยาวตอน: Approx. 20 minutes
บริษัทผู้ผลิต: Contiloe Entertainment
ออกอากาศ
เครือข่าย: Colors TV (อินเดีย) ช่อง 3 แฟมิลี่ (ไทย)
ออกอากาศ: 2 กุมภาพันธ์ ค.ศ. 2015 (2015-02-02) – 7 ตุลาคม ค.ศ. 2016 (2016-10-07)
อโศกมหาราช (อังกฤษ: Chakravartin Ashoka Samrat) ละครโทรทัศน์อินเดียฟอร์มยักษ์แนวพีเรียดอิงประวัติศาสตร์ที่นำเสนอพระราชประวัติของ พระเจ้าอโศกมหาราช จักรพรรดิผู้ยิ่งใหญ่แห่ง ราชวงศ์เมารยะ ออกอากาศระหว่างวันที่ 2 กุมภาพันธ์ พ.ศ. 2558 – 7 ตุลาคม พ.ศ. 2559 มีจำนวนตอนทั้งสิ้น 442 ตอน
ในประเทศไทยออกอากาศทาง ช่อง 3 แฟมิลี่ ทุกวันจันทร์ – พฤหัสบดี เวลา 18.20 – 19.15 น. และวันศุกร์ เวลา 18.00 -19 .15 น. โดยออกอากาศตอนแรกเมื่อวันที่ 6 มีนาคม พ.ศ. 2560 
และออกอากาศซ้ำอีกครั้ง ทุกวันเสาร์ - อาทิตย์ เวลา 12:30 - 14:30 น. โดยเริ่มออกอากาศเมื่อวันที่ 16 กันยายน พ.ศ. 2561
นักแสดงนำ

โมหิต ไรนา รับบท พระเจ้าอโศกมหาราช (ตอนโต)
ซิด-ดห์าธ นิกัม รับบท พระเจ้าอโศกมหาราช (วัยเด็ก)
คาโจล ศรีวัฒวา รับบท เทวี
สุมยา เศษฐ์ รับบท ราชกุมารีกรวกีร์ (ตอนโต)
รีม ซาเมียร์ เชค รับบท ราชกุมารีกรวกีร์ (วัยเด็ก)
ปัลลาวี ซูพบาส รับบท รานีธรรมา
ซาเมียร์ ธรรมาธิการี รับบท พระเจ้าพินทุสาร
มาโนช โจชิ รับบท อาจารย์จาณักยะ
ซูซาน เบอร์เนตต์ รับบท ราชมาตาเฮเลน่า
พรีนัล โอเปรี รับบท มหารานีจารุมิตรา
อันกิตา ชาร์มา รับบท รานีนูร์
พรีต คัวร์ มัตฮัน รับบท รานีสุภรังษี
อันกิต อโรรา รับบท ราชกุมารสุศิม (ตอนโต)
สุเมธ มุดกัลการ์ รับบท ราชกุมารสุศิม (วัยเด็ก)
อภิราม นาอิน รับบท ราชกุมารสยามัค (ตอนโต)
เอ็ม ดี ไฟซาน ข่าน รับบท ราชกุมารสยามัค (วัยเด็ก)
อยาร์น ซูเบียร์ ราห์มานี รับบท ราชกุมารทุรปัท
สุมิตร ข่าล รับบท พระเชษฐาจัสติน
ดาร์ช อาจิต ซิงค์ รับบท อาจารย์ราธาคุปต์ (ตอนโต)
ทูนิช่า ชาร์มา รับบท ราชกุมารีอหังการาห์
มาโนจ คอลฮาตการ์ รับบท อาจารย์ขัลลาตัก
มาโนช เวอร์มา รับบท พระเจ้าจักรนาถ
ฮีน่า พาร์มา รับบท เจ้าหญิงจันทา
ราเชษ เครา รับบท อาจารย์เทวรัตน์
ศาสตร์ฮันศุ ปันดีย์ รับบท กีจักร
วิกานต์ ชาติเวที รับบท  แม่ทัพมีร์ โฆราสาร
เทศ ซาพรู รับบท เซลลูคัส I นิเคเตอร์
แหล่งข้อมูลอื่น

อโศกมหาราช ที่อินเทอร์เน็ตมูวีเดตาเบส
อโศกมหาราช ที่เฟซบุ๊ก
ลำดับรายการโทรทัศน์

| ช่อง 3 แฟมิลี  : เอเชี่ยนฮิต ซีรีส์ฮอต วันจันทร์- พฤหัสบดี เวลา 18:20 - 19:15 น>  วันศุกร์ เวลา 18.00 – 19.00 น. |
| --- | --- | --- |
| ก่อนหน้า | อโศกมหาราช | ถัดไป |
| - | อโศกมหาราช | อ๊กยอ ผู้พิทักษ์แห่งโชซอน |

ภาพละครภาษาไทย
เขตซ้าถิ่น

| เขตซ้าถิ่น 沙田區 |
| --- | --- |
เขต

สถานที่ตั้งของเขตซ้าถิ่นในฮ่องกง
พิกัด: 22°23′14″N 114°11′43″E﻿ / ﻿22.38715°N 114.19534°E﻿ / 22.38715; 114.19534
ประเทศ:  ฮ่องกง
ภูมิภาค: เขตดินแดนใหม่
จำนวนเขตเลือกตั้ง: 36
การปกครอง
 • ประธานสภาเขต: ว่าง
พื้นที่
 • ทั้งหมด: 69.4 ตร.กม. (26.8 ตร.ไมล์)
ประชากร (2016)
 • ทั้งหมด: 659,794 คน
 • ความหนาแน่น: 9,173 คน/ตร.กม. (23,760 คน/ตร.ไมล์)
เขตเวลา: UTC+8 (เวลาฮ่องกง)
เว็บไซต์: Sha Tin District Council
เขตซ้าถิ่น (จีน: 沙田區; ยฺหวิดเพ็ง: Saa1tin4 keoi1; เยลกวางตุ้ง: Sātìhn kēui, อังกฤษ: Sha Tin District) เป็นหนึ่งใน 18 เขตของฮ่องกง ตั้งอยู่ในเขตดินแดนใหม่ (New Territories) ทางตอนเหนือของเกาลูน ซ้าถิ่นเป็นที่ตั้งของเมืองใหม่ซ้าถิ่นและเหมืองใหม่หมาอ้นซั้น สร้างขึ้นริมแม่น้ำสิ่งหมุ่นเมือปี 1970
เขตซ้าถิ่นมีพื้นที่ 69.27 กม² มีประชากร 630,000 คนแยกเป็นชาย 295,000 คนและหญิง 335,000 คน คิดเป็น 8.9% ของประชากรทั้งหมดของฮ่องกง เขตซ้าถิ่นเป็นเขตที่มีประชากรมากที่สุดในฮ่องกง โดยผู้อยู่อาศัยเกือบทั้งหมดอาศัยอยู่ในหนึ่งในสองเมืองใหม่ โดยเมืองใหม่ทั้งสองถูกออกแบบสำหรับผู้อยู่อาศัยสูงสุด 735,000 คนในเขตเมืองที่ 35.91 กม²
เขตบดบัง

ทางช้างเผือก ทำให้เกิดเขตบดบังสำหรับผู้สังเกตที่อยู่ภายในดาราจักร
เขตบดบัง (อังกฤษ: Zone of Avoidance; ZOA) คือพื้นที่ส่วนหนึ่งบนท้องฟ้ายามราตรีที่ถูกบังโดยทางช้างเผือก ดาราจักรของเราเอง ทำให้ไม่สามารถสังเกตวัตถุที่อยู่ไกลออกไปเบื้องหลังได้ เดิมเขตบดบังนี้เคยถูกเรียกว่า "เขตเนบิวลาส่วนน้อย" (Zone of Few Nebulae) ในเอกสารชิ้นหนึ่งเมื่อปี ค.ศ. 1878 ของนักดาราศาสตร์ชาวอังกฤษชื่อ ริชาร์ด พร็อกเตอร์ ซึ่งอ้างถึงการกระจายตัวของ "เนบิวลา" ในรายการแคตาล็อกเนบิวลาของเซอร์ จอห์น เฮอร์เชล
อแมนด้า นิโคลัส

| Amanda Nicholas |
| --- | --- |
ชื่อเกิด: อแมนด้า นิโคลัส
รู้จักในชื่อ: รัน
เกิด: 19 มิถุนายน พ.ศ. 2528 (39 ปี)
ที่เกิด: รัฐเวอร์จิเนีย ประเทศสหรัฐอเมริกา
แนวเพลง: เพลงไทยสากล
อาชีพ: นักร้อง, พรีเซนเตอร์, นักกีฬา
ช่วงปี: พ.ศ. 2537 - 2547
ค่ายเพลง: จีเอ็มเอ็ม แกรมมี่
อแมนด้า นิโคลัส (อังกฤษ: Amanda Nicholas) ชื่อเล่น รัน เชื้อชาติลูกครึ่งไทย - อเมริกัน เป็นนักร้องร้อง และพรีเซนเตอร์ชาวไทย โดยมีผลงานเพลงภายใต้สังกัด จีเอ็มเอ็ม แกรมมี่ ซึ่งฉีกแนวเพลงเดิมๆของค่ายแกรมมี่ โดยเซ็นสัญญาในบริษัทในเครือ Global Music Media ซึ่งเป็นบริษัทเดียวกับที่ถือลิขสิทธิ์ Backstreet Boys in Thailand ในประเทศไทย โดยออกอัลบั้มที่เป็นเพลงภาษาอังกฤษทั้งอัลบั้ม ในปีพ.ศ. 2544
ประวัติ

อแมนด้า นิโคลัส มีชื่อเล่นว่า "รัน" เกิดในรัฐเวอร์จิเนีย ประเทศสหรัฐอเมริกา เมื่อวันที่ 19 มิถุนายน พ.ศ. 2528 เธอเป็นลุกครึ่งไทย - อเมริกัน อแมนด้าเข้าสู่วงการตั้งแต่อายุเพียง 11 ปี โดยมีผลงานถ่ายแบบให้กับนิตยสารวัยรุ่นในประเทศไทยมากมาย และโฆษณาที่ออกอากาศทางทีวี โฆษณาภาพนิ่ง เป็นต้น
เริ่มมีชื่อเสียงจากการแสดงมิวสิควีดีโอเพลงให้กับทางค่าย จีเอ็มเอ็ม แกรมมี่ ชื่อเพลงว่า "ฝันไป...หรือเปล่า" ของ คูณสามซูเปอร์แก๊งค์ เมื่อปี พ.ศ. 2540
เธอเป็นนักกีฬากระโดดสูงของโรงเรียนด้วยสถิติ 1.38 เมตร (รางวัลเหรียญเงิน), กระโดไกล, เล่นฟุตบอลตำแหน่ง midfield, ว่ายน้ำ, ดำน้ำ และเธอยังพูดได้ถึง 3 ภาษาคือ อังกฤษ, ไทย, จีน ซึ่งถือเป็นความสามารถพิเศษของเธอ ช่วงมัธยม อแมนด้าศึกษาอยู่ที่โรงเรียนนานาชาติกรุงเทพ และศึกษาต่อระดับปริญญาตรีที่ต่างประเทศ
มีผลงานเพลงกับทางค่าย จีเอ็มเอ็ม แกรมมี่ โดยในอัลบั้มมีความพิเศษตรงที่เพลงทุกเพลงในอัลบั้ม เป็นเพลงภาษาอังกฤษทั้งอัลบั้ม โดยได้โปรดิวเซอร์อย่าง Simon Henderson เป็นทั้งโปรดิวเซอร์ และเขียนเพลงหลายๆเพลงในอัลบั้มชุดนี้ โดยมีเพลงเปิดตัวคือเพลง "Carry Me Away" ซึ่งทำนองเพลงยังนำไปประกอบโฆษณาในประเทศไทยอีกด้วย ต่อด้วยเพลงเปิดตัวที่สองคือเพลง "I’m Just a Girl" และเพลงบางส่วน ยังนำดนตรีเพลงไทยที่มีชื่อเสียง มาร้องในแบบฉบับเนื้อภาษาอังกฤษอีกด้วย เช่นเพลง The World Goes Round (ทำนองเพลง: ไม่อยากรัก (คนที่ไม่อยากรักเรา) ของ โบ สุนิตา) และเพลง Tell Me How Should I Know (ทำนองเพลง: รอ ของ มาช่า วัฒนพานิช)
สาวน้อยหน้าตาสดใสธรรมดาๆ คนหนึ่งที่เต็มไปด้วยความสาสมารถ และความมั่นใจภายใต้หลังคาบ้าน GMM ในความดูแลของ Exexcutive Producer มือทอง พี่ป้อม อัสนี โชติกุล ซึ่งเป็นนักร้องคนแรกของ GMM ที่จะแจ้งเกิดในวงการเพลงสากล แนวเพลงในอัลบั้ม AMANDA นี้ก็จะเป็นป๊อปใสมีกลิ่นไอป๊อบร็อคเท่ห์ๆ ที่ถูกถ่ายทอดออกมาผ่านเส้นสายลายเสียงของ AMANDA ได้อย่างลงตัว
ปัจจุบัน เธอยุติการเป็นนักร้องแล้ว และไม่มีใครทราบความเคลื่อนไหวของเธอ
ผลงาน > ผลงานเพลง

| ปี | ชื่ออัลบั้ม | รายชื่อเพลง |
| --- | --- | --- |
| 2544 | Amanda Nicholas วางจำหน่าย: 17 กรกฎาคม พ.ศ. 2544  สังกัด: Grammy Entertainment  รูปแบบ: ซีดี, เทป |  Carry Me Away  Luck  I'm Just A Girl  Tell Me How Should I Know  More Than Words  Sweet Like Chocolate  Babe  Oh! Happy Day  I'd Like To Teach The World To Sing  The World Goes Round |
ผลงาน > อัลบั้มพิเศษ

อัลบั้มเพลงประกอบโฆษณาโค้ก ชุด “ไม่มีอะไร ไกลเกินฝัน” (พ.ศ. 2544)
รายชื่อเพลง
3 min. version Duet (Amp & Amanda)
3 min. version Sola (Amp)
1 min. version Duet  (Amp & Amanda)
45 Sec. version Duet (Amp & Amanda)
30 Sec. version Duet (Amp & Amanda)
3 min. version Backing Track